Denne arten i karpefamilien lever i ørkenområder der det er lite rennende ferskvann og kan overleve i små, isolerte dammer med en vanntemperatur på opptil 40 °C. I Hajarfjellene ble det i 1980 oppdaget en hulelevende populasjon med reduserte øyne og lite pigment i huden. Lengden er opptil 8 cm. Utbredelsen omfatter nordlige Oman, De forente arabiske emirater og Bahrain. Arten deles ofte i tre eller fire underarter.